Lav et referat af nedenstående tekst:

Tekst:
Det skriver Nyhedsbrevet 3F. I første omgang søgte landmand Gunnar Schmidt, Farsø, arbejdstilladelse hos Udlændingeservice til ukraineren som en "medhjælp" til 9.000 kroner om måneden. Den ansøgning afviste Udlændingeservice, fordi en landbrugsmedhjælper skal have hen ved det dobbelte i løn. Derefter søgte arbejdsgiveren om en arbejdstilladelse som en "praktikant" til 11.000 kroner om måneden i løn - og fik tilladelsen til ukraineren. Men østeuropæeren fik kun 9.000 kroner i løn om måneden. I 3F Aalborg er man godt tilfreds med resultatet af forliget på de 93.000 kroner. - Arbejdsgiveren har bevidst forsøgt at snyde og har generelt behandlet ukraineren dårligt. Landmanden har udnyttet ham som billig arbejdskraft, siger Lars Mark Jensen, formanden for den grønne gruppe i 3F Aalborg. Landmand Gunnar Schmidt erkender, at han har snydt sin tidligere praktikant i løn. - Jeg har regnet forkert med hans løn, og nogle af pengene er han berettiget til. Men ikke det fulde beløb. Jeg har betalt for at få ro, siger Gunnar Schmidt til Nyhedsbrevet 3F.

Referat:
En nordjysk landmand har måttet slippe godt 93.000 kroner til en landbrugspraktikant fra Ukraine, som han havde snydt for løn og betaling for overarbejde samt feriepenge.